Projektas

ROKIŠKIO RAJONO SAVIVALDYBĖS TARYBA

## S P R E N D I M A S

**DĖL ROKIŠKIO RAJONO SAVIVALDYBĖS ADMINISTRACIJOS DIREKTORIAUS PAVADUOTOJO RIMANTO VELYKIO ATLEIDIMO IŠ PAREIGŲ**

2016 m. lapkričio 25 d. Nr. TS-

### Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, Lietuvos Respublikos valstybės tarnybos įstatymo 44 straipsnio 1 dalies 7 punktu, atsižvelgdama į Rokiškio rajono savivaldybės tarybos narių 2016 m. lapkričio 14 d. siūlymą bei slapto balsavimo rezultatus, Rokiškio rajono savivaldybės taryba n u s p r e n d ž i a:

1. Patvirtinti slapto balsavimo rezultatus ir atleisti Rokiškio rajono savivaldybės administracijos direktoriaus pavaduotoją Rimantą Velykį iš Rokiškio rajono savivaldybės administracijos direktoriaus pavaduotojo (politinio (asmeninio) pasitikėjimo valstybės tarnautojo) pareigų prieš terminą – 2016 m. gruodžio 1 d., praradus Rokiškio rajono savivaldybės tarybos pasitikėjimą.

2. Pavesti Rokiškio rajono savivaldybės administracijos direktoriui Valerijui Rancevui nuo 2016 m. gruodžio 1 d. atlikti administracijos direktoriaus pavaduotojo pareigas, kol naujai paskirtas Rokiškio rajono savivaldybės administracijos direktoriaus pavaduotojas pradės eiti pareigas.

3. Pavesti savivaldybės administracijai atleidimo iš pareigų dieną išmokėti Rimantui Velykiui jam priklausantį darbo užmokestį ir kompensaciją už nepanaudotas kasmetines atostogas.

4. Įpareigoti Rimantą Velykį jo atleidimo iš pareigų dieną, dalyvaujant savivaldybės merui Antanui Vagoniui, perduoti pagal perdavimo-priėmimo aktą, materialines vertybes ir dokumentaciją savivaldybės administracijos direktoriui Valerijui Rancevui.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka

Savivaldybės meras Antanas Vagonis

Stasys Meliūnas

**SPRENDIMO PROJEKTO ,,DĖL SAVIVALDYBĖS ADMINISTRACIJOS DIREKTORIAUS PAVADUOTOJO RIMANTO VELYKIO ATLEIDIMO IŠ PAREIGŲ“**

**AIŠKINAMASIS RAŠTAS**

2016-11-14

 **1. Problemos esmė.** Rokiškio rajono savivaldybės administracijos direktoriaus pavaduotojas Rimantas Velykis yra politinio (asmeninio) pasitikėjimo valstybės tarnautojas, savivaldybės tarybos paskirtas į pareigas 2015–2019 metų Rokiškio rajono savivaldybės tarybos įgaliojimų laikui.

Vadovaujantis Lietuvos Respublikos valstybės tarnybos įstatymo 44 straipsnio 1 dalies 7 punktu, politinio (asmeninio) pasitikėjimo valstybės tarnautojas atleidžiamas iš pareigų, kai praranda jį į pareigas priėmusios kolegialios savivaldybės institucijos pasitikėjimą. Teikiamas sprendimo projektas dėl Rokiškio rajono savivaldybės administracijos direktoriaus pavaduotojo Rimanto Velykio atleidimo iš pareigų praradus pasitikėjimą.

 **2. Kaip šiuo metu sprendžiami sprendimo projekte aptarti klausimai.** Parengtas sprendimo projektas.

**3. Sprendimo priėmimo būtinumo pagrindimas, kokių pozityvių rezultatų laukiama.** Nutraukiami darbo santykiai su pasitikėjimą praradusiu Rokiškio rajono savivaldybės administracijos direktoriaus pavaduotoju Rimantu Velykiu.

**4. Skaičiavimai, išlaidų sąmatos, finansavimo šaltiniai.** Priklausantis darbo užmokestis irpiniginė kompensacija už nepanaudotas kasmetines atostogas išmokama teisės aktų nustatyta tvarka. Kitos išmokos (kompensacijos) nepriklauso.

 **5. Galimos neigiamos pasekmės priėmus sprendimą, kokių priemonių reikėtų imtis, kad tokių pasekmių būtų išvengta**: nenumatomos.

 **6. Kieno iniciatyva parengtas sprendimo projektas:** Rokiškio rajono savivaldybės tarybos narių siūlymu.

Tarybos narys Stasys Meliūnas